Lamsosaties | SARIE
Lamsosaties	deur Barbara Joubert
(10 – 12 sosaties)
1,5 kg ontbeende lamsboud, in blokkies gesny
8 stukke ontbeende varkliesribbetjie, in blokkies gesny
2 – 3 uie, in skywe gesny
2 – 3 lourierblare
350 ml witwynasyn
Maak eers die marinade: Verhit die olie in ‘n kastrol en braai die uie en knoffel tot sag maar nie bruin nie. Voeg die kerriepoeier by en braai vir so 2 minute. Voeg die res van die bestanddele, behalwe die melk, by en kook vir sowat 10 minute. Verwyder die kastrol van die hitte en voeg die melk by. Laat afkoel. Moenie skrik nie – die melk gaan skif en dit lyk nie te aangenaam nie, maar dis reg so. Gooi die afgekoelde marinade in ‘n groot bak oor die vleis en laat oornag in die yskas marineer. Ryg nou die lamsvleisblokkies saam met die varkvleis op sosatiestokkies. Verhit weer die marinade. As jy dit vir so 15 minute kook, verdwyn die skif. Laat afkoel en bedruip die sosaties daarmee terwyl jy hulle braai.
As jy houtsosatiestokkies gaan gebruik, week die stokkies oornag in koue water. Dit sal keer dat die stokkies brand wanneer jy die sosaties braai.
Bedien saam met roosterkoek